
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind modificarea şi completarea tarifelor prevăzute în Anexa 2 la HCLMT nr. 151/03.04.2018
1. Descrierea situatiei actuale


În conformitate cu prevederile legale privind serviciile de transport public local este necesar ca prin încasarea tarifelor sa se acopere cheltuielile curente de intretinere, exploatare si de reabilitare-dezvoltare aferente transportului public.


Potrivit prevederilor art. 17 alin. 1 lit. m) din Legea nr. 92/2007, ale art. 20, art. 22, art. 24 şi art. 26 din Normele cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, stabilirea, ajustarea sau modificarea tarifelor pentru serviciile de transport public local de persoane se realizează la cererea operatorilor de transport public local de persoane, de către autorităţile administraţiei publice locale implicate în serviciul de transport public local și metropolitan pe baza fundamentării realizate de către STPT, urmând ca, la nivel unitar, acestea să fie aprobate prin hotărârea Adunării Generale a Actionarilor.


Conform prevederilor Normelor cadru nr. 272/2007 privind stabilirea, ajustarea si modificarea tarifelor pentru serviciile de transport public local de persoane, tarifele pot fi ajustate periodic în baza cresterii indicelui pretului de consum fata de nivelul existent la data precedentei ajustari. Ajustarea tarifelor de călătorie se determină având în vedere indicele de creştere a preţurilor de consum, evoluţia elementelor de cheltuieli şi venituri etc.

Tarifele practicate in prezent la transportul urban de calatori au fost actualizate, modificate şi completate prin HCLMT nr. 151/03.04.2018. Prin această hotărâre au fost actualizate, modificate şi completate tarifele pentru alte activităţi prestate de către SC Societatea de Transport Public Timişoara SA.
2. Schimbari preconizate și rezultate așteptate
SC Societatea de Transport Public Timişoara SA, solicită modificarea şi completarea tarifelor aprobate prin Anexa 2 la HCLMT nr. 151/03.04.2018, respectiv tarifele prevăzute la: punctul 17, punctul 21, punctul 22, punctul 23, precum şi introducerea unor tarife pentru alte activităţi conexe, respectiv tarifele prevăzute la punctul 34 (tarif închiriere stâlpi pentru montare/demontare panouri, steaguri publicitare) şi punctul 35 (Tarif pentru decorarea mijloacelor de transport (tramvai, troleibuz, autobuz) cu materiale publicitare de tip window graphic).
Această modificare şi completare a tarifelor va genera o creştere a veniturilor proprii ale societatii de transport, fiind una din conditiile de acoperire a cheltuielilor, dar si o masura de redresare financiara a societății.

3. Alte informatii - Nu este cazul.
4. Concluzii
Luând în considerare toate cele mai sus menţionate, consider oportun aprobarea, prin Hotărârea Consiliului Local al Municipiului Timişoara, modificarii şi completării tarifelor prevăzute în Anexa 2 la HCLMT nr. 151/03.04.2018, respectiv tarifele prevăzute la: punctul 17, punctul 21, punctul 22, punctul 23, precum şi introducerea punctului 34 şi 35.

